Røvika ungdomssenter

Røvika ungdomssenter er en offentlig institusjon for barn og unge i alderen 13 til 18 år. Senteret ligger i Røvik, om lag seks kilometer vest for tettstedet Fauske, i Fauske kommune i Nordland. Institusjonen ligger under Barne-, ungdoms- og familieetaten, har fire ansatte og tilbud til elleve barn og ungdommer.Bufetat, Røvika ungdomssenter . Besøkt 30. mai 2014.

Anlegget ble etablert i 1963 som en statlig spesialskole for gutter på barnetrinnet som hadde adferdsvansker, og var da den eneste av sitt slag i Nord-Norge.Fylkesmannen i Nordland, Erstatning til tidligere barnevernsbarn og spesialskoleelever i Nordland. Brosjyre utgitt juni 2010. Side 10.Kjersti Ericsson Forsømte eller forbryterske? : barnevern og kriminalitetskontroll i etterkrigstida. Ad notam Gyldendal, Oslo 1996. Side 76. Den 1. januar 1976 ble navnet på institusjonen endret til Røvika skole, og fra 1979 ble det ungdomsskole med elever fra lokaldistriktet. Fra 1980 ble det også tatt inn jenter som elever. I januar 1985 ble det opprettet en «krise- og kortidsavdeling» som ble forbeholdt elever fra Nordland. Den 1. august 1992 overtok fylkeskommunen driften, og skolen ble en barnevernsinstitusjon for Nordland, med navnet Røvika ungdomssenter.

På eiendommen står 17 bygg, hvorav ti er fredet av Riksantikvaren, som ble oppført i perioden mellom 1910 og 1970.Riksantikvaren, Kompleks 13898 Røvika ungdomssenter-Fauske . Besøkt 30. mai 2014. Skoleanlegget er bygd opp rundt det som var et tuberkulosehjem i perioden mellom 1910 og 1960. På eiendommen ble det også opprinnelig oppført en fattiggård, som fra 1930-tallet ble mer likt et aldershjem.

Referanser

Eksterne lenker
 Røvika ungdomssenter på Bufetats nettside
 Fotograf Holst: Bilde av Røvika tuberkolosehjem 


Kategori:Barne-, ungdoms- og familieetaten
Kategori:Kulturminner i Fauske
Kategori:1910 i Norge
Kategori:1963 i Norge
Kategori:Etableringer i 1992
Kategori:Byggverk i Fauske